OpenLLM-France/wikimedia huggingface dataset:
# El barco (sèrie de televisió)

El barco és una sèrie de televisió espanyola produïda per Globomedia per a la cadena privada Antena 3, estrenada el 17 de gener de 2011. Combina elements de drama, misteri i acció.

## Argument

Un cataclisme mundial, provocat per un fatal accident a Ginebra (Suïssa) durant la posada en marxa de l'accelerador de partícules, portarà la tripulació i els alumnes del vaixell-escola Estrella Polar a viure la major aventura de la seva vida. Aïllats i conscients que només es tenen els uns als altres, el vaixell passarà a convertir-se en la seva única llar.

## Personatges

* Ricardo Montero (Juanjo Artero)
* Ulises Garmendia (Mario Casas)
* Ainhoa Montero (Blanca Suárez)
* Julia Wilson (Irene Montalà)
* Julián de la Cuadra (Luis Callejo)
* Ernesto Gamboa (Juan Pablo Shuk)
* Salomé Palacios (Neus Sanz)
* Burbuja (Iván Massagué)
* Vilma Llorente (Marina Salas)
* Piti Gironés (Javier Hernández)
* Estela Montes (Giselle Calderón)
* Ramiro Medina (David Seijo)
* Andrés Palomares (Bernabé Fernández)
* Valeria Montero (Patricia Arbues)

### Antics

* Leonor (Belén Rueda)
* Tom (Guillermo Barrientos)
* Dulce (†) (Paloma Bloyd)
* Víctor (Daniel Ortiz)
* Sol (+) (Alba)

## Referències

* ↑ (castellà) "El barco" se estrena este lunes a las 22:00, Notícies Fórmula TV (12-1-11)
* ↑ (castellà) Audiències El barco, Fórmula TV

## Vegeu també

* The Last Ship - Sèrie estatunidenca que també centre l'acció en un vaixell

## Enllaços externs

* Pàgina web oficial d'Antena 3 (castellà)
* Fitxa d'El Barco a Formula TV (castellà)
# André Luiz Moreira

André Luiz Moreira (São Paulo, 14 de novembre de 1974) és un exfutbolista brasiler, que ocupava la posició de defensa.
Ha militat en equips del seu país, especialment al São Paulo, on va guanyar diversos títols internacionals. També ha disputat les competicions espanyola (CD Tenerife), francesa (Paris St.Germain, AC Ajaccio, Marsella), mexicana (Jaguares) i estatunidenca (San Jose Earthquakes).
Ha estat 19 vegades internacional amb la selecció del Brasil, tot marcant dos gols. Ha format part del combinat del seu país que va guanyar la medalla de bronze als Jocs Olímpics d'Atlanta 1996.

## Palmarès

* Libertadores 1993
* Intercontinental 1993
* Supercopa Sudamericana 1993
* Recopa Sudamericana 1993, 1994
* Conmebol 1994
* Bronze JO Atlanta 1996
* Campionat Paulista 1997

## Referències

* ↑ André Luiz a terceirotempo.bol
* ↑ The San Jose Earthquakes have captured another player with the signing of 34-year-old Brazilian midfielder Andre Luiz Moreira. goal.com, 31 de juliol de 2009
* ↑ André Luiz a leballonrond
# Ernst Rosell

Ernst Oscar Rosell (Jönköping, 3 de desembre de 1881 - Jönköping, 26 de juliol de 1953) va ser un tirador suec que va competir a començaments del segle xx.
El 1908 va prendre part en els Jocs Olímpics de Londres, on disputà cinc proves del programa de tir. Guanyà la medalla d'or en la prova de tir al cérvol per equips. En la competició de tir al cérvol, doble tret fou vuitè, onzè en tir al cérvol, tret simple i quaranta-sisè en rifle militar, 1000 iardes.

## Referències

* ↑ «Ernst Rosell Olympic Results». sports-reference.com. Arxivat de l'original el 11 de gener 2014. [Consulta: 5 maig 2016].
# Joachim Meischner

Joachim Meischner (Dorfchemnitz, 13 d'agost de 1946) és un biatleta alemany, ja retirat, que va competir sota bandera de la República Democràtica Alemanya durant les dècades de 1960 i 1970.
El 1972 va prendre part en els Jocs Olímpics d'Hivern de Sapporo, on guanyà la medalla de bronze en la comnpetició del relleu 4x7,5 quilòmetres del programa de biatló. Va formar equip amb Hansjörg Knauthe, Dieter Speer i Horst Koschka.
En el seu palmarès també destaquen tres títols nacionals.

## Referències

* 1 2 «Joachim Meischner Olympic Results». sports-reference.com. Arxivat de l'original el 16 d’agost 2011. [Consulta: 27 febrer 2020].
# Adam West

William West Anderson (19 de setembre de 1928 – 9 de juny de 2017), conegut com a Adam West, fou un actor americà conegut pel seu paper a la sèrie Batman, emesa a l'ABC durant els anys 1960.
La seva carrera com a actor va començar el 1959. Va actuar amb Chuck Connors a Geronimo (1962) i amb The Three Stooges a The Outlaws Is Coming (1965). També va aparèixer a la pel·lícula de ciència-ficció Robinson Crusoe on Mars (1964), amb Paul Mantee, i va fer de doblador a The Fairly OddParents, The Simpsons i Family Guy (fent versions fictícies d'ell mateix en totes tres) i també a Batman: Return of the Caped Crusaders.

## Referències

* ↑ Biography.com Editors. «Adam West Biography.com». A&E Television Networks, 15-12-2016. Arxivat de l'original el 11 de febrer 2017. [Consulta: 26 abril 2017].
* ↑ «Mor Adam West, el Batman de la icònica sèrie dels anys 60». CCMA, 10-06-2017. [Consulta: 10 juny 2017].
# Martina D'Antiochia

Martina D'Antiochia (Màlaga, 24 de febrer de 2005) és una creadora de contingut audiovisual, escriptora, cantant i actriu espanyola.
Va començar a penjar contingut a la xarxa amb només 10 anys i actualment el seu canal de Youtube “La diversión de Martina” té més de quatre milions de subscriptors.
El 2019 va treure el disc "Emociones" que va esdevenir número 1 en les llistes espanyoles.

## Filmografia

| Any | Títol | Personatge | Director |
| 2017 | Emoji: La pel·lícula | Addie McCallister | Tony Leonadis |
| 2019 | Amor superdotado | | |
| 2019 | Padre no hay más que uno | Paula García Loyola | Santiago Segura |
| 2020 | Padre no hay más que uno 2: La llegada de la suegra | Paula García Loyola | Santiago Segura |
| 2022 | Padre no hay más que uno 3 | Paula García Loyola | Santiago Segura |
| 2024 | Padre no hay más que uno 4 | Paula García Loyola | Santiago Segura |

## Llibres

* La diversión de Martina 1. Un desastre de cumpleaños (2017)
* La diversión de Martina 2. ¡Aventura en Londres! (2018)
* La diversión de Martina 3. La puerta mágica (2018)
* La diversión de Martina 4. Fin de curso en el paraiso (2018)
* La diversión de Martina 5. Misterio en el internado (2019)
* La diversión de Martina 6. Magia en el bosque (2019)
* La diversión de Martina 7. Un instante inolvidable (2019)
* La diversión de Martina 8. Un viaje del revés (2020)
* La diversión de Martina 9. Elegida para la final (2020)
* La diversión de Martina 10. Sueños por cumplir (2021)
* Libreta de la diversión de Martina (2018)

## Referències

* ↑ «MARTINA D'ANTIOCHIA» (en castellà). [Consulta: 28 agost 2024].
* ↑ «Martina D’Antiochia lidera la lista de ventas de álbumes española | Popelera» (en castellà), 10-09-2019. [Consulta: 28 agost 2024].
# Laia Martret Jiménez

Laia Martret Jiménez (Martorell, 28 de juliol de 2005) és una futbolista catalana que juga com a defensa al FC Barcelona B femení. Ha sigut internacional amb les categories inferiors de la selecció espanyola amb qui ha guanyat un mundial sub-17.

## Referències

* ↑ «Laia Martret y Ona Baradad renuevan con el Barça B femenino» (en castellà), 21-06-2023. [Consulta: 5 setembre 2024].
* ↑ Sánchez, Inés. «España gana su segundo mundial femenino sub 17» (en castellà), 30-10-2022. [Consulta: 5 setembre 2024].

## Enllaços externs

* Fitxa de Laia Martret a Soccerway (castellà)
# Ferdinand Buchanan

Ferdinand Buchanan (Eswatini, 8 de març de 1888 - Pretòria, 14 d'abril de 1967) va ser un tirador sud-africà que va competir a començaments del segle xx.
El 1920 va prendre part en els Jocs Olímpics d'Anvers, on disputà cinc proves del programa de tir. Guanyà la medalla de plata en la competició de rifle militar 600 metres per equips. En les altres proves destaquen la quarta posició en la de rifle militar per equips i la sisena en la de rifle lliure per equips.

## Referències

* ↑ «Bob Bodley Olympic Results». sports-reference.com. Arxivat de l'original el 18 d’abril 2020. [Consulta: 19 abril 2018].
# Joan Junquera i Baguñà

Joan Junquera i Baguñà (Caldes de Montbui, 1900 - Caldes de Montbui, 30 de setembre de 1938) fou un atleta i jugador d'hoquei sobre herba català.

## Trajectòria

En atletisme destacà en proves de velocitat. Les seves millors marques foren 11,2 en 100 metres (1925) i 23,2 en 200 metres (1924), establint el rècord de Catalunya en ambdues proves i d'Espanya en 200 metres. Fou tres cops campió de Catalunya, dues en 100 m (1924, 1925) i una en 200 m (1924), i d'Espanya en 200 m (1924). Va participar en els Jocs Olímpics de París de 1924 en les proves d'100 metres, 200 metres i 4 x 100 metres lliures.
Pel que fa a l'hoquei sobre herba fou jugador de la Societat Sportiva Pompeia (1918-23), i amb la dissolució d'aquesta ingressà al FC Barcelona (1923-33), amb el qual guanyà el Campionat de Catalunya l'any 1931. Presidí l'Associació d'Hoquei de Catalunya (1918) i participà en els Jocs Olímpics d'Amsterdam del 1928.

## Palmarès
### Atletisme
#### Campió de Catalunya

* 100 metres llisos: 1924, 1925
* 200 metres llisos: 1924

#### Campió d'Espanya

* 200 m: 1924

### Hoquei sobre herba

* Campionat de Catalunya: 1931

## Referències

* 1 2 3 «Juan Junqueras Olympic Results». sports-reference.com. Arxivat de l'original el 2011-08-30. [Consulta: 7 setembre 2016].
* 1 2 3 4 5 «Joan Junquera Baguñà». Gran Enciclopèdia Catalana, 30-04-2013. [Consulta: 7 setembre 2016].
* ↑ «Olímpics Catalans». fcatletisme.cat. Arxivat de l'original el 2016-10-21. [Consulta: 7 setembre 2016].
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
* ↑ «Campionat d'Espanya». RFEA. Arxivat de l'original el 2017-08-04. [Consulta: 7 setembre 2016].
# Monkey Punch

Monkey Punch (japonès: モンキー・パンチ) (Hamanaka, 26 de maig de 1937 - Sakura, 11 d'abril de 2019) pseudònim de Kazuhiko Katō fou un autor de còmics japonés, creador de la sèrie Lupin III.

## Biografia

Nascut a Hamanaka, un poblet de pescadors de l'illa d'Hokkaido, Katō dibuixava des de menut i, durant l'educació secundària, feu pàgines de manga per a la publicació de l'institut; en acabant es traslladà a Tòquio, on assistí a classes d'electrònica i treballava a temps parcial en una botiga de lloguer de còmics mentre dibuixava les primeres pàgines de manga.
Després de fer historietes en diversos dōjinshi sense pretensió de profesionalitzar-se, el contractà l'editor de la revista Weekly Manga Action, on publicà les primeres minisèries amb el seu nom de naiximent (grafiat 加東一彦 per compte de 加藤一彦) o el d'Eiji Gamuta: Playboy School i Cinderella Boy; el 10 d'agost de 1967 publicà la seua primera obra com a Monkey Punch, Lupin III, l'estrena del qual aparegué en la portada de la Weekly Manga Action.
Amant de l'anime i promotor de l'animació digital, Kazuhiko estudià animació multimèdia en la dècada del 2000 i fon professor associat de la Universitat de Nishinomiya.
L'any 2006 assistí al XII Saló del Manga a La Farga (l'Hospitalet de Llobregat).

## Referències

* ↑ Paul Chapman «Lupin III Manga Author Monkey Punch Passes Away at Age of 81» (en anglés). Crunchy Roll, 16-04-2019 [Consulta: 17 abril 2019]. Arxivat 17 April 2019$^{[Datemismatch]}$ a Wayback Machine.
* 1 2 Álvaro Arbonés. «Monkey Punch: una vida junto a Lupin III» (en castellà). El Canino, 17-04-2019. [Consulta: 23 abril 2019].
* 1 2 The Associated Press «Monkey Punch, Cartoonist Who Created Larcenous Lupin III, Dies at 81» (en anglés). The New York Times. The Associated Press, 18-04-2019 [Consulta: 20 abril 2019].
* ↑ «El Saló del Manga obre les portes d'una edició amb noves propostes i més espai que preveu rebre 55.000 visitants». CCMA, 27-10-2006 [Consulta: 18 abril 2019].
# 88 d'Aquari

88 d'Aquari (88 Aquarii) és una estrella a la constel·lació d'Aquari. És una estrella gegant taronja del tipus K amb una magnitud aparent +3,68. Està aproximadament a 234 anys llum de la Terra.

## Referències

* ↑ «The Perkins catalog of revised MK types for the cooler stars» (en anglès). The Astrophysical Journal Supplement Series, 10-1989, pàg. 245–266. DOI: 10.1086/191373.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Saskia Hekker «Precise radial velocities of giant stars. III. Spectroscopic stellar parameters» (en anglès). Astronomy and Astrophysics, 3, 17-09-2007, pàg. 1003–1009. DOI: 10.1051/0004-6361:20078233.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
# Copa kosovar de futbol

La copa kosovar de futbol (albanès: Kupa e Kosovës) és la competició de futbol per eliminatòries de Kosovo. Aquesta competició l'organitza la Federació de Futbol de Kosovo.

## Historial

Font:
| Temporada | Campió | Resultat | Finalista |
| Dins de Iugoslàvia ||||
| 1984-85 | Vëllaznimi |
| 1986-87 | Vëllaznimi |
| 1987-88 | Vëllaznimi |
| Com a federació de futbol independent ||||
| 1991-92 | Trepça (1) | No es disputà la final | No es disputà la final |
| 1992-93 | Flamurtari (1) | 1-0 | Trepça |
| 1993-94 | Prishtina (1) | 2-1 | Vëllaznimi |
| 1994-95 | Prishtina (2) | 1-0 | Dukagjini |
| 1995-96 | Flamurtari (2) | 2-1 | Dukagjini |
| 1996-97 | 2 Korriku (1) | n/a | Gjilani |
| 1997-98 | No es disputà | No es disputà | No es disputà |
| 1998-99 | No es disputà | No es disputà | No es disputà |
| Restabliment després de la intervenció de l'ONU (UNMIK) ||||
| 1999-00 | Gjilani (1) | 1-0 | Besiana |
| 2000-01 | Drita (1) | 1-1 (prò.) (6-5 p) | Gjilani |
| 2001-02 | Besiana (1) | 2-1 | Gjilani |
| 2002-03 | KEK-u (1) | 3-1 (prò.) | Prishtina |
| 2003-04 | Kosova Prishtinë (1) | 1-0 (prò.) | Besa Pejë |
| 2004-05 | Besa Pejë (1) | 3-2 | KEK-u |
| 2005-06 | Prishtina (3) | 1-1 (prò.) (5-4 p) | Drenica |
| 2006-07 | Liria (1) | 0-0 (prò.) (3-0 p) | Flamurtari |
| 2007-08 | Vëllaznimi (1) | 2-0 (prò.) | Trepça'89 |
| Després de la independència ||||
| 2008-09 | Hysi (1) | 2-1 | Prishtina |
| 2009-10 | Liria (2) | 2-1 | Vëllaznimi |
| 2010-11 | Besa Pejë (2) | 2-1 | Prishtina |
| 2011-12 | Trepça'89 (1) | 3-0 | Ferizaj |
| 2012-13 | Prishtina (4) | 1-1 (prò.) (4-3 p) | Ferizaj |
| 2013-14 | Feronikeli (1) | 2-1 | Hajvalia |
| 2014-15 | Feronikeli (2) | 1-1 (prò.) (5-4 p) | Trepça'89 |
| 2015-16 | Prishtina (5) | 2-1 | Drita |
| Després del reconeixement de la UEFA ||||
| 2016-17 | Besa Pejë (3) | 1-1 (prò.) (4-2 p) | Llapi |
| 2017-18 | Prishtina (6) | 1-1 (prò.) (5-4 p) | Vëllaznimi |
| 2018-19 | Feronikeli (3) | 5-1 | Trepça'89 |
| 2019-20 | Prishtina (7) | 1-0 | Ballkani |
| 2020-21 | Llapi (1) | 1-1 (prò.) (4-3 p) | Dukagjini |
| 2021-22 | Llapi (2) | 2-1 | Drita |
| 2022-23 | Prishtina (8) | 2-0 | Gjilani |
| 2023-24 | Ballkani (1) | 2-2 (prò.) (4-2 p) | Prishtina |
* ↑ Gjilani no es presentà.

## Referències

* ↑ Pandovski, Fatjon. «Kosovo - List of Cup Winners». RSSF, 12-06-2009. [Consulta: 24 gener 2010].
* ↑ «Prishtina fiton Kupën, siguron Europa League». Gazeta Express, 28-05-2016. Arxivat de l'original el 7 d’agost 2016. [Consulta: 11 d’octubre 2018].
* ↑ «Federata e Futbollit e Kosovës » Prishtina fituese e Digitalb Kupës së Kosovës pas penalltive». Arxivat de l'original el 2018-06-04. [Consulta: 27 maig 2018].
* ↑ «Feronikeli fiton edhe Digitalb Kupën e Kosovës». FFK Kosova, 24-05-2019. Arxivat de l'original el 29 July 2019. [Consulta: 25 maig 2019].
* ↑ «Otto John vendimtar, kupa e Prish7ines!». TopSporti, 29-07-2020.
# Gerald Skinner

Gerald H. Skinner va ser un tirador britànic que va competir a començaments del segle xx. El 1908 va prendre part en els Jocs Olímpics de Londres, on guanyà la medalla de bronze en la competició de fossa olímpica per equips.

## Referències

* ↑ «Gerald Skinner Olympic Results». sports-reference.com. Arxivat de l'original el 24 de setembre 2013. [Consulta: 6 maig 2016].
# Joan Muñoz Panadés

Joan Muñoz Panadés (Badalona, 1907 - Sabadell, 1 de setembre de 1972) va ser un boxejador català que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en vuitens de final de la categoria del pes ploma pel futur campió olímpic Bep van Klaveren .
També disputà combats en la categoria de pes lleuger. Com a amateur participà en vuitanta combats i en guanyà setanta-dos. Passà al professionalisme i intervingué en una desena de combats en els quals restà imbatut.

## Referències

* ↑ «Juan Muñoz Olympic Results». sports-reference.com. Arxivat de l'original el 18 d’abril 2020. [Consulta: 29 setembre 2018].
* ↑ «Joan Muñoz Panadés». Enciclopèdia Catalana. [Consulta: 29 setembre 2018].
# Mizgin Ay

Mizgin Ay (Batman, 22 de juny de 2000) és una atleta (velocista) turca, campiona del món juvenil de 2017 de 100 metres llisos. Mizgin Ay és un dels set fills d'una família d'agricultors que pertany a la comunitat kurda de Turquia. Viu a Beypazarı, i és esportista del Fenerbahçe Spor Kulübü.

## Referències

* ↑ «Còpia arxivada». Arxivat de l'original el 2021-08-13. [Consulta: 28 desembre 2020].
* ↑ https://www.fanatik.com.tr/mizgin-ay-antrenorum-ailemi-ikna-etti-ve-babam-zorla-gonderdi-2033753
* ↑ https://www.dw.com/tr/mizgin-ay-babam-antrenmanlara-zorla-g%C3%B6nderdi/a-40428750

## Enllaços externs

* També seré campiona olìmpica (entrevista amb Mizgin Ay) (turc)
# Simeó el Pietós

Simeó Pius o Simeó el Pietós (grec antic: Συμεών o Συμεάνης, llatí: Symeon o Simeon Pius, Venerabilis o Studita) conegut també com a Simeó Venerable, o Simeó Estudita, va ser un monjo romà d'Orient del monestir d'Estúdion a Constantinoble.
Va viure a la segona meitat del segle x. El seu homòleg Simeó conegut com «el Nou Teòleg» en va ser deixeble, i era tanta la veneració que li professava i li va dedicar-li tants honors i reverències quan va morir que el Nou Teòleg va tenir greus dificultats amb els seus superiors eclesiàstics.
És considerat l'autor d'un tractat curt sobre els deures de la vida ascètica titulat Λόγος ἀσκητικὸς τολυμερὴς ἠθικὸς κεφαλαιώδης, Oratio de vitae asceticae officiis summatim scripta.

## Referències

* ↑ Smith, William (ed.). «Symeon Pius». A Dictionary of Greek and Roman biography and mythology. [Consulta: 3 octubre 2022].
# Gustav-Adolf Sjöberg

Gustav-Adolf Sjöberg (Söderfors, Tierp, Uppsala, 22 de març de 1865 – Köping, Västmanland, 31 d'octubre de 1937) va ser un tirador suec que va competir a començaments del segle xx.
El 1908 va prendre part en els Jocs Olímpics de Londres, on va disputar dues proves del programa de tir. Va guanyar una medalla de plata en la prova de rifle lliure 300 metres, 3 posicions per equips, mentre en la prova individual fou quart.

## Referències

* ↑ «Gustav-Adolf Sjöberg Olympic Results». sports-reference.com. Arxivat de l'original el 21 de febrer 2014. [Consulta: 12 abril 2016].
# John Eke

John Wicktor Eke (Högby, Borgholm, Comtat de Kalmar, 12 de març de 1886 – Pennsylvania, Estats Units, 11 de juny de 1964) fou un atleta suec que va competir a començament del segle xx.
El 1912 va prendre part en els Jocs Olímpics d'Estocolm, on guanyà dues medalles del programa d'atletisme. En els cros per equips guanyà la medalla d'or, mentre en els cros individual guanyà la de bronze. També disputà la prova dels 10.000 metres però un cop a la final decidí no disputar-la. Un cop finalitzats els Jocs de 1912 es traslladà a Nova York, on va córrer per l'Irish American Athletic Club.

## Millors temps

* 10.000 metres. 33' 33.0" (1912)

## Referències

* 1 2 «John Eke Olympic Results». sports-reference.com. Arxivat de l'original el 21 de juliol 2015. [Consulta: 27 agost 2016].
* 1 2 John Eke. Swedish Olympic Committee
# Cibalomins

Els cibalomins (Cybalomiinae) són una subfamília de lepidòpters ditrisis de la família dels cràmbids (Crambidae). Va ser descrita per Marion el 1955.

## Gèneres

* Analcina Turner, 1911
* Apoblepta Turner, 1911
* Centropseustis Meyrick, 1890
* Crambicybalomia Mey, 2011
* Cybalomia Lederer, 1863 (= Cybolomia Romanoff, 1887)
* Erpis Walker, 1863
* Fredia Amsel, 1961
* Goniophysetis Hampson, 1916 (= Leucinocrambus Viette, 1960)
* Hendecasis Hampson, 1896 (= Neohendecasis Shibuya, 1931)
* Hyperlais Marion, 1959 (= Hypolais Guenée, 1854)
* Krombia Chrétien, 1911
* Margaretania Amsel, 1961
* Phenacodes Turner, 1937
* Prochoristis Meyrick, 1890
* Prolais Amsel, 1961
* Ptychopseustis Meyrick, 1889
* Stiphrometasia Zerny, 1914
* Thyridiphora Warren, 1888 (= Thyridophora Hampson, 1896)
* Trichophysetis Meyrick, 1884 (= Alpherakia Ragonot, 1890, Callinaias Warren in Swinhoe, 1890, Callinais Swinhoe, 1890, Crasigenes Meyrick, 1894, Puriella Strand, 1918, Puriella problematica Strand, 1918, Trichophyretis Pagenstecher, 1909, Trieropis Meyrick, 1886)

## Referències

* ↑ Pitkin, Brian; Jenkins, Paul. «Search results Family: Arctiidae». Butterflies and Moths of the World. Natural History Museum, London.

## Bibliografia

* Mey, W., 2011: "New and little known species of Lepidoptera of southwestern Africa". Esperiana Buchreihe zur Entomologie Memoir 6: 146-261.
* Nuss, M., 1998: "The Scopariinae and Heliothelinae stat. rev. (Lepidoptera: Pyraloidea: Crambidae) of the Oriental Region- a revisional synopsis with descriptions of new species from the Philippines and Sumatra". Nachrichten entomologische Verein Apollo 17 Suppl.: 475-528.
* Solis, M.A. 2009: "Transfer of All Western Hemisphere Cybalomiinae to Other Subfamilies (Crambidae: Pyraloidea: Lepidoptera): Elusia Schaus, Dichochroma Forbes, Schacontia Dyar, Cybalomia extorris Warren, and C. lojanalis (Dognin)". Proceedings of the Entomological Society of Washington 111 (2): 493-504.
* Viette, P., 1960: "Pyrales nouvelles ou peu connues de Madagascar et Des Comores (Lepidoptera)". Annales de la Société Entomologique de France 129: 151-177.